text: Sommersted-skyderi:  Anholdt er blevet varetægtsfængslet
  17 februar 2017 kl. 15.17
  Den 27-årige mand, der blev anholdt i forbindelse skyderiet i Sommersted torsdag, er nu blevet varetægtsfængslet.
  Den 27-årige mand, der torsdag eftermiddag affyrede et skud over gaden i Sommersted, er i dag blevet varetægtsfængslet ved Retten i Sønderborg for at have bragt andres liv i fare, skriver Ritzau.
  Manden blev anholdt kort efter skyderiet. Anklagemyndigheden hos Syd- og Sønderjyllands Politi vurderede, at skudsagen var så grov, og mistanken mod den 27-årige så stærk, så der var grundlag for at få ham varetægtsfængslet.
  
  
  
  
  
  